text: Politisk Magasin: Bør grænsekontrollen forsvinde?
  08 maj 2017 kl. 12.03
  EU-Kommissionen har truffet sin beslutning. Grænsekontrollens dage er talte. Integrationsministeren vil ikke uden videre makke ret. Det skal hun heller ikke, lyder det fra Socialdemokraterne. Debat med Christian Rabjerg Madsen.
  Til november er det slut med kontrol ved den dansk-tyske grænse.
  EU-kommissionen har afgjort, at der ikke længere er et akut behov for en midlertidig kontrol. Det får dog ikke integrationsminister Inger Støjberg til at ryste på hånden. Hun mener stadig, at der er behov for betjente ved grænsen, fordi der, ifølge hende, ikke er styr på EUs ydre grænser. Den holdning har hun opbakning til i Socialdemokratiet. Men hvorfor det? Hvorfor beholde en midlertidig kontrol, når antallet af asylansøgere er faldet markant? Og hvad kan Danmark stille op, når komissionen stiller krav om, at vi opfylder betingelserne i Schengensamarbejdet?
  I Politisk Magasin på Facebook kan du stille dine spørgsmål til Socialdemokraten Christian Rabjerg Madsen fra Kolding. Deltag i debatten fra klokken 18.25.
  